PATVIRTINTA

 Šilalės švietimo pagalbos tarnybos direktoriaus

 2021 m. vasario 11 d. įsakymu Nr. Į- 27

**PIEŠINIŲ KONKURSO – ATVIRUKO**

**„GERIAUSIOS DOVANOS – TAI TIKRI DRAUGAI“**

**NUOSTATAI**

1. **BENDRIEJI NUOSTATAI**

 1. Piešinių konkurso - atviruko „Geriausios dovanos – tai tikri draugai“ (toliau – Konkursas) nuostatai reglamentuoja Konkurso tikslus, dalyvius, organizavimo ir vertinimo tvarką, reikalavimus teikiamiems darbams, apdovanojimo tvarką.

2. Konkursą organizuoja Šilalės švietimo pagalbos tarnyba ir Šilalės rajono socialinių pedagogų metodinis būrelis.

3. Informacija apie Konkursą skelbiama Šilalės švietimo pagalbos tarnybos interneto tinklalapyje <http://www.silsviet.lt/> ir Šilalės rajono ugdymo įstaigų interneto tinklalapiuose.

1. **KONKURSO TIKSLAI IR UŽDAVINIAI**

4. Konkurso tikslas - skatinti mokinius meninės raiškos priemonėmis išreikšti draugiškumą, pagarbą, padėką ar atsiprašymą bendraamžiams, mokytojams ar kitiems mokyklos darbuotojams.

5. Konkurso uždaviniai:

5.1. ugdyti dalyvių jautrumą, pakantumą ir toleranciją kaip socialinį įgūdį, panaudojant konkurso dalyvių kūrybiškumą, įvairių dailės technikų panaudojimą;

5.2. skatinti vaiko teisę reikšti individualias idėjas per meninės raiškos priemones;

5.3 ugdyti kūrybinius mokinių gebėjimus, skatinančius jų individualumo, vertingumo, aktyvumo ir originalumo stiprinimą.

1. **KONKURSO DALYVIAI**

6. Dalyviai: 1 – 12 klasių mokiniai.

1. **KONKURSINIAI DARBAI IR JŲ PATEIKIMO SĄLYGOS**

 7. Kūrybinių darbų tematika – atvirukas „Geriausios dovanos – tai tikri draugai“.

8. Atvirukas turi būti originalus, atitinkantis temos aktualumą, asmeninis darbas.

9. Atvirukas gali būti vienpusis arba dvipusis. Išmatavimai negali viršyti A4 formato lapo dydžio.

10. Darbai atliekami tradicinėmis dailės (akvarelė, guašas, akrilas, flomasteriai, spalvoti pieštukai), grafikos technikomis (tušas, lino raižinys ir kt.). Atliekant darbus nenaudoti birių (pastelės, anglies), konstrukcinių (maistinių, gamtinių) medžiagų*,* kompiuterinės technikos, fotografijų.

11. Darbų skaičius ribojamas: pagrindinės mokyklos pateikia iki 5 darbų; gimnazijos ir progimnazija – iki 15 darbų.

12. Prie kūrybinio darbo turi būti prisegta dalyvio anketa (nuostatų **1 priedas**).

1. **KONKURSO ORGANIZAVIMAS**

 13. Konkursas organizuojamas dviem etapais:

13.1. pirmąjį etapą organizuoja pagrindinio ugdymo mokyklos, progimnazijos, gimnazijos socialinis pedagogas;

13.2. antrąjį etapą organizuoja Šilalės švietimo pagalbos tarnyba.

14. Mokiniai darbus (Atvirukus) konkursui kuria savarankiškai ar vadovaujami mokytojų.

15. Sukurti ir pagaminti Atvirukai iki kovo 12 d. pristatomi mokyklų socialiniam pedagogui;

16. Atvirukų paroda mokyklose vyks 2021 m. kovo 15 - 23 d.

 17. Atrinkti labiausiai atspindintys tolerancijos, pagarbos kitiems, draugiškumo, individualaus vertingumo idėjas Atvirukai pristatomi Šilalės švietimo pagalbos tarnybai iki 2021 m. kovo 25 d.

18. Atvirukų parodos atidarymas vyks 2021 m. kovo 29 d. 14 val. Šilalės švietimo pagalbos tarnyboje.

**VI. BAIGIAMOSIOS NUOSTATOS**

19. Pateikdami darbus Konkursui dalyviai suteikia organizatoriams teisę atsiųstus darbus neatlygintinai naudoti savo nuožiūra informaciniais ar edukaciniais tikslais.

20. Darbai autoriams negrąžinami.

21. Visi Konkurso dalyviai bus apdovanoti padėkos raštais.

22. Papildomą informaciją teikia Šilalės švietimo pagalbos tarnybos socialinė pedagogė Elena Bartkienė el. paštu: info@silsviet.lt arba tel. 864654094.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Piešinių konkurso – Atviruko

 „Geriausios dovanos – tai tikri draugai“

 nuostatų 1 priedas

Dalyvio anketa

|  |  |
| --- | --- |
| Vardas, pavardė |  |
| Mokykla, klasė |  |
| Mokytoja |  |